Julián Cerviño

Julián Cerviño Iglesia é un xestor tecnolóxico galego, desde 2022 director da AMTEGA, a axencia tecnolóxica da Xunta de Galicia.

 Traxectoria 
Licenciouse en Física pola Universidade de Santiago de Compostela, pero traballou toda a vida en proxectos tecnolóxicos desde a administración galega. Foi consultor sénior na xestión de proxectos na área de infraestruturas da  AMTEGA, a axencia autonómica responsable pola innovación tecnolóxica e os servizos informáticos. Como parte do seu traballo, participou na creación de Ianus, o sistema de historia clínica electrónica, e no lanzamento da receita electrónica en Galicia.

Empresarialmente, e en paralelo á súa carreira na administración pública, foi ata 2021 administrador da consultora Queres, especializada en saúde electrónica, en 2020 integrada na consultora española Izertis, empresa da que Cerviño é accionista.
En setembro de 2022, logo da dimisión de Mar Pereira, foi nomeado por Alfonso Rueda novo director da AMTEGA.

Vida persoal
Vive en Sada.

 Notas 



Categoría:Políticos de Galicia
Categoría:Alumnos da Universidade de Santiago de Compostela
Categoría:Físicos de Galicia
Categoría:Nados en ano descoñecido
Categoría:Personalidades de Galicia sen imaxes